Si quis ex facultatibus rerum suarum quippiam dare disposuerit sanctuario Dei et eisdem qui in eodem Christo Domino serviunt, sub optentu adipiscendi eternam beatitudinem, prius ei necesse est facere conscriptionem jure testamentario, et sic deinde manumissionis sue munimine eam corroborare [ut], cum omni stabilitate, id quod subiciendum est sine alicujus contradictione in subjecto deinceps finetenus maneat. Sub quo tenore ego Aiglaldus et uxor mea Alda statuimus testamentum sanctuario Dei et ad nomen sanctorum apostolorum Petri videlicet et Pauli, et omnium illorum quorum reliquie Cluniaco habentur, et in quorum veneratione locus ille olim jam consecratus esse constat, de reditibus juris nostri, quæ adjacent comitatui Matisconensi, in agro cui vocabulum est Fargias: hoc est vineam unam indominicatam, quæ terminationem accipit ab uno latere terram Sancti Petri, a secundo guttam currentem, a tertio latere viam publicam, a quarto terram Hermenaldi, Eldoardum quoque cum uxore sua, vocabulo Eldeardam, et cum omnibus infantibus illorum, et curtilum ubi manere videntur, cum supraposito simili modo donamus. Ipse quoque curtilus accipit terminationem a duabus partibus viam publicam, a tertia terram Maynerii, a quarta parte accipit terminationem terram Sancti Petri. Addimus etiam insuper huic testamento et alteram vineam simili modo quæ habet vocabulum ad Desertum, prius a suis possessoribus hunc accipiens vocabulum. Has res denominatas eo tenore damus sanctuario, ut nobis viventibus liceat utere usufructuario, ita tamen ut, festivitate beati Petri, in censu persolvamus omnibus annis vite nostre quatuor denarios; ea tamen condicione ut, si quis nostrum prior hoc seculum finierit moriens, medietas partis illius possessionis in dominationem transeat sanctuarii et eorumdem qui in sanctuario deserviunt. Attamen si quis calumpniam inferre aliqam molitus fuerit huic donationi nostræ, a liminibus sanctorum extraneus habeatur, et nisi resipuerit, ipsorum et omnium apostolorum offensionem incurrat; insuper etiam, cogente judiciali censura, tres auri libras volens nolensque componat. Hec vero donatio a nobis libenti animo facta stabilis et inconcussa permaneat, stipulatione adnexa. S. Aiglaldi, qui hujusce modi conscriptionem jussit fieri, insuper etiam firmari rogavit. S. Aldæ, uxoris ejusdem, quæ manumissionis suæ adhibuit soliditatem et confirmationem. S. Vuarangaudi. S. Teotberti. S. Gausberti. Anno Dominicæ incarnationis DCCCCLVI, anno autem secundo imperii Lotarii regis, extante indictione XV, prima holimpiadis. Hæc descriptio facta a Rodulfo levita est imminente jam novissima ebdomada octobrii mensis.